Mfalme Yekonia

Mfalme Yekonia (kwa Kiebrania יְכָנְיָה, Yekonia, au יְהֹויָכִין, Yehoiakin, pia kifupi Konia; karne ya 7 - karne ya 6) alikuwa mtawala wa ufalme wa Yuda baada ya baba yake mzazi, mfalme Yehoyakimu, na kabla ya baba yake mdogo, Sedekia, mfalme wa mwisho kutoka ukoo wa Daudi. 

Alitawala miezi mitatu tu (9 Desemba 598 KK - 15 Machi 597 KK) huku mji wa Yerusalemu ukiwa umezingirwa na jeshi la mfalme Nebukadneza II kutoka Babuloni.

Mji ulipotekwa, aliondolewa madarakani (2Fal 24:17) na kupelekwa uhamishoni alipokaa gerezani miaka 37.

Hatimaye alitolewa na kuwa mgeni wa mfalme wa Babuloni hadi kifo chake (2Fal 25:27): habari hiyo imeandikwa mwishoni mwa kitabu cha pili cha Wafalme kama utangulizi wa ukombozi wa Wayahudi wote.

Kama alivyotabiri nabii Yeremia (Yer 22:28-30), hakuna mzao wake aliyetawala tena. Hata hivyo kupitia mwanae Shealtieli karne 6 baadaye alizaliwa Yesu Kristo kama zinavyoeleza Injili ya Mathayo (1:11-12) na Injili ya Luka (3:27).

Viungo vya nje
Jehoiachin in Babylonia , discussion of the Babylonian evidence

Y
Y